Document ID: /roh_data/filtered/fineweb-2-filterrobots_roh.jsonl.gz/47091

Gia ozendi pon ils blers visitaders dal Forum mundial d'economia a Tavau arrivar via il eroport a Samedan. Uschia respunda la Regenza grischuna ina incumbensa dal deputà liberal Gian Peter Niggli. Quel vuleva savair, tge mesiras ch'i dovria per che l'Engadin Airport pudess distgargiar ils eroports da Kloten e da Altenrhein en il temp dal WEF.
Mesiras spezialas duvrassi a Samedan mo per persunas che basegnan ina protecziun fitg speziala. Ina tala protecziun tras la Polizia chantunala pudessi custar detg bler, scriva la Regenza.